Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: katonáinak jogállásáról szóló 2001. évi XCV. törvény
Paragraph Index: 106

2. a) A Kormány a gazdaságot érintõ koncepcionális kérdések véleményezésére, illetõleg gazdaságpolitikai döntéseinek elkészítésére Gazdasági Kabinetet létesít. A Gazdasági Kabinet megtárgyalja a Kormány számára készített gazdasági tárgyú, valamint költségvetési kötele- 2002/85. szám zettségvállalást, illetõleg a folyó évi költségvetéstõl eltérést eredményezõ elõterjesztéseket. A Gazdasági Kabinet állást foglal az államháztartás reformjára vonatkozó koncepcionális kérdésekrõl, e területen a további munkálatok menetérõl és módjáról, valamint összehangolja az államháztartási reformmal összefüggõ feladatok végrehajtását. Ha a Gazdasági Kabinet véleményét, állásfoglalását igénylõ elõterjesztést a Kormány további elõkészítésre, átdolgozásra vagy kiegészítésre visszaadta, azt a Gazdasági Kabinetnek ismételten meg kell tárgyalni.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes